
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 240 

21 Σεπτεμβρίου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση αναοριοθέτησης του αρχαιολογικού χώρου 
της αρχαίας Μεσσήνης, Δήμου Μεσσήνης, Περι¬ 
φέρεια Πελοποννήσου. 1 

Κήρυξη και οριοθέτηση του αρχαιολογικού χώρου 
στη θέση Βιγλιά Γραμβούσας, Δήμου Κισάμου π.ε. 
Χανιών, Περιφέρειας Κρήτης. 2 


ΑΝΑΚΟΙΝΩΣΕΙΣ 

Πρόσκληση ιδιοκτητών οικοδομής που βρίσκεται 
στην Καβάλα, επί της Μήδειας αρ. 39, περιοχή 


«Πεντακόσια» Καβάλας. 3 

ΑΠΟΦΑΣΕΙ Σ 

Αριθμ. ΥΠΠΟΤ/ΓΔΑΠΚ/ΑΡΧ/Α1/Φ43/82319/3706 (1) 


Έγκριση αναοριοθέτησης του αρχαιολογικού χώρου 
της αρχαίας Μεσσήνης, Δήμου Μεσσήνης, Περιφέ¬ 
ρεια Πελοποννήσου. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 3028/2002, άρθρο 12, παρ. 1, (ΦΕΚ 
153/Α/28-6-2002) «Για την προστασία των Αρχαιοτήτων 
και εν γένει της Πολιτιστικής Κληρονομιάς». 

2. Το Π.Δ.186/2009 (ΦΕΚ 213/Α/7-10-2009) «Συγχώνευση 
Υπουργείων Πολιτισμού και Τουριστικής Ανάπτυξης». 

3. Το Π.Δ. 187/2009 (ΦΕΚ 214/Α/7-10-2009) «Διορισμός 
Υπουργών και Υφυπουργών». 

4. Τις διατάξεις του Π.Δ. 191/2003 (ΦΕΚ 146/Α/13-6-03) 
περί Οργανισμού του ΥΠ.ΠΟ. 

5. Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που κυρώθηκε με το 
άρθρο πρώτο του Π.Δ. 63/2005 (ΦΕΚ 98/Α/22.4.2005). 

6. Την υπ’ αριθμ. ΥΠΠΟ/ΑΡΧ/Α1/Φ7/48861/2354/27.12.1990, 
υπουργική απόφαση (ΦΕΚ 73/Β/14.02.1991) που αφορά στην 
κήρυξη της αρχαίας Μεσσήνης ως αρχαιολογικό χώρο. 

7. Με αρ. πρωτ. 2328/03.05.2010 έγγραφο της ΛΗ’ Εφο¬ 
ρείας Προϊστορικών και Κλασικών αρχαιοτήτων. 

8. Την ομόφωνη γνωμοδότηση του Κεντρικού Αρχαι¬ 
ολογικού Συμβουλίου, όπως διατυπώθηκε στην υπ’ αρ. 
6/15-02-2011 Συνεδρία του (θέμα 31°), αποφασίζουμε: 


Εγκρίνουμε την αναοριοθέτηση του αρχαιολογικού χώ¬ 
ρου της αρχαίας Μεσσήνης, Δήμου Μεσσήνης, Περιφέ¬ 
ρειας Πελοποννήσου για λόγους καλύτερης προστασίας 
των μνημείων του σημαντικότατου και αναδεδειγμένου 
αρχαιολογικού χώρου της αρχαίας Ιθώμης. Η περιοχή 
που αναοριοθετείται για την προστασία του αρχαιολο¬ 
γικού χώρου της αρχαίας Μεσσήνης, περικλείεται από 
την πολυγωνική γραμμή που ορίζεται συνολικά από τα 
σημεία 1,2,3.. .29,30,31 και 1, όπως αυτά σημειώνονται στο 
συνημμένο φύλλο χάρτη, κλίμακας 1:5000. 

• Οχυρωματικό περίβολο μήκους 9,5 χλμ, από ορθο¬ 
γώνιους ασβεστόλιθους λατομημένους επί τόπου πάνω 
στον βραχώδη όγκο της Ιθώμης. Οι πύργοι είναι κατά 
κανόνα ορθογώνιοι εκτός από έναν πεταλόσχημο και 
έναν κυκλικό πύργο. Από τις πύλες η πιο γνωστή είναι 
η Αρκαδική σε μορφή κλοιού, με κόγχες για ερμαϊκές 
στήλες και επιγραφή «Κόϊντος Πλώτιος Ευφημιών επε- 
σκεύασεν». 

• Το θέατρο, η Κρήνη Αρσινόη (τέλη 3ου αι. π.Χ.), η 
Αγορά και το ιερό της Δήμητρας και των Διόσκουρων 
(από 4° -3° αι. π.Χ.).^ 

• Το Ασκληπείο (όπου και τα γλυπτά του Δαμοφώντα 
αμέσως μετά το 215/4 π.Χ. 

Περιλαμβάνει το Σεβαστείο, το Εκκλησιαστήριο, το 
Βουλευτήριο, το ιερό της Ορθιας Αρτέμιδος, το Ιερο- 
θύσιο κ.α.). 

• Το Στάδιο και οι στοές του Γυμνασίου. 

• Τα ιερά της Ιθώμης, όπου το ιερό του Διός Ιθωμά- 
τα, ανατολικά της Μονής Βουλκάνου, στην οχυρωμένη 
ακρόπολη της Ιθώμης. 

• Μεγάλο τμήμα του νεκροταφείου της πόλης που 
εντοπίστηκε προσφάτως νοτίως των τειχών με κιβω¬ 
τιόσχημους τάφους και κατάλοιπα ταφικών μνημείων 
επιφανών οικογενειών. 

Η περιοχή που αναοριοθετείται για την προστασία του 
αρχαιολογικού χώρου της αρχαίας Μεσσήνης, περικλεί¬ 
εται από την πολυγωνική γραμμή που ορίζεται συνο¬ 
λικά από τα σημεία 1, 2, 3 ... 29, 30, 31 και 1, όπως αυτά 
σημειώνονται στο συνημμένο φύλλο χάρτη, κλίμακας 
1: 5000 και αντιστοιχούν στο συνημμένο πίνακα συντε¬ 
ταγμένοι. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2011 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 














2396 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση,κατά ττοσοστό 44% 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. ΥΠΠΟΤ/ΓΔΑΠΚ/ΑΡΧ/Α1/Φ43/76612/3451 (2) 

Κήρυξη και οριοθέτηση του αρχαιολογικού χώρου στη 
θέση Βιγλιά Γραμβούσας, Δήμου Κισάμου π.ε. Χανι¬ 
ών, Περιφέρειας Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

Α) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώ¬ 
θηκε με το άρθρο πρώτο του Π.Δ. 63/2005 (ΦΕΚ 98/ 
Α722.04.2005). 

Β) του Π.Δ. 191/2003 (ΦΕΚ 146/Α713-06-2003) «Οργανι¬ 
σμός του Υπουργείου Πολιτισμού». 

Γ) του άρθρου 12 του Ν. 3028/2002 (ΦΕΚ 153/Α7 
28-6-2002) «Γ ια την προστασία των Αρχαιοτήτων και εν 
γένει της Πολιτιστικής Κληρονομιάς». 

Δ) της ΥΠΠΟ/ΓΝΟΣ/49610/28-11-1990 Κ.Υ.Α. (ΦΕΚ 743/ 
Β729-11-1990) «Εξαίρεση από τον περιορισμό των τριών 
υπογραφών». 

2. Το Π.Δ. 186/2009 (ΦΕΚ 213/Α77-10-2009) «Συγχώνευση 
των Υπουργείων Πολιτισμού και Τουριστικής Ανάπτυ¬ 
ξης». 

3. Το Π.Δ. 187/2009 (ΦΕΚ 214/Α77-10-2009) «Διορισμός 
Υπουργών και Υφυπουργών». 

4. Τον Ν. 3378/2005 (ΦΕΚ 203/Α719-08-2005) «Κύρωση 
της Ευρωπαϊκής Σύμβασης για την προστασία της αρ¬ 
χαιολογικής κληρονομιάς (αναθεωρημένη)». 

5. Τις απαντήσεις των συναρμόδιων υπηρεσιών επί του 
ερωτήματος περί υφιστάμενων δραστηριοτήτων. 

6. Το υπ’ αρ. ΥΠΠΟΤ/ΔΤΦΚ/44057/233/3-06-2011 έγγρα¬ 
φο της Διεύθυνσης Τοπογραφήσεων, Φωτογραμμετρίας 
και Κτηματολογίου του ΥΠΠΟΤ. 

7. Την ομόφωνη γνωμοδότηση του Κεντρικού Αρχαι¬ 
ολογικού Συμβουλίου, όπως διατυπώθηκε κατά την αρ. 
6/15-02-2011 Συνεδρία του, αποφασίζουμε: 

Κηρύσσουμε και οριοθετούμε τον αρχαιολογικό χώρο 
στη θέση Βιγλιά Γ ραμβούσας, Δήμου Κισάμου Περιφε¬ 
ρειακής Ενότητας Χανίων, Περιφέρειας Κρήτης, βάσει 
των δεδομένων της αρχαιολογικής έρευνας πεδίου στην 
περιοχή, για λόγους προστασίας, έρευνας και ανάδειξης 


σημαντικών εντοπισμένων και ανασκαμμένων αρχαιοτή¬ 
των που περιλαμβάνουν οικιστικά και ταφικά κατάλοιπα 
των μινωικών κυρίως, αλλά και των ιστορικών χρόνων, 
συγκεντρώσεις κεραμικής της ίδιας περιόδου, υπαίθριο 
περιτοιχισμένο λατρευτικό χώρο και ιερό με αναθήματα 
της μεσομινωικής περιόδου. 

Ο αρχαιολογικός χώρος περικλείεται από την πολυ¬ 
γωνική γραμμή που ορίζεται από τα σημεία 1, 2, 3, 4, 5, 

.36, 37, 38, 39, 40, 41 και 1, όπως αυτά δηλώνονται στο 

διάγραμμα (ΓΥΣ 8494/7) κλίμακας 1:5000 που συνοδεύει 
την παρούσα Απόφαση. 

Το βόρειο όριο του αρχαιολογικού χώρου προσδιο¬ 
ρίζεται από τα σημεία 3-4, τα οποία ταυτίζονται με το 
βόρειο όριο του οικισμού Τράχηλος. Με τα σημεία 1-3 
συνεχίζει και συμπίπτει με την ακτογραμμή της περιο¬ 
χής, σημεία 1, 41. Το όριο με τα σημεία 37-41 συνεχίζει 
με τον δευτερεύοντα παραλιακό ασφαλτοστρωμένο 
δρόμο προς δυσμάς, μέχρι τη ΒΔ γωνία του οικισμού 
Μετόχι, σημείο 36. 

Το δυτικό όριο του αρχαιολογικού χώρου προσδιορί¬ 
ζεται από τα σημεία 32-36 που ταυτίζονται με το δυτικό 
όριο του οικισμού Μετόχι. 

Το νότιο όριο του αρχαιολογικού χώρου προσδιορίζε¬ 
ται από τα σημεία 29-32 που ταυτίζονται με τα όρια του 
οικισμού Μετόχι. Στη συνέχεια τα σημεία 15-29 συμπί¬ 
πτουν με όρια ιδιοκτησιών και με τα σημεία 13-15 το όριο 
ταυτίζεται με το ΝΔ όριο του οικισμού Τράχηλος. 

Το ανατολικό όριο του αρχαιολογικού χώρου προσ¬ 
διορίζεται από τα σημεία 4-10 και 10-13, ακολουθώντας 
την επαρχιακή οδό Κισάμου-Πλατάνου. 

Τα παραπάνω σημεία αντιστοιχούν σε ζεύγη συντε¬ 
ταγμένων, οι οποίες σημειώνονται στο συνημμένο στην 
παρούσα απόφαση πίνακα. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2011 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ττοσοστό 46% 

ΑΝΑΚΟΙΝΩΣΕΙΣ 

;- 7 # (3) 

Πρόσκληση ιδιοκτητών οικοδομής που βρίσκεται στην 
Καβάλα, επί της Μήδειας αρ. 39, περιοχή «Πεντακό¬ 
σια» Καβάλας. 

Σύμφωνα με την Υ.Α.294/1943, αρ. μόνο, παρ. 4, καλού¬ 
νται οι ιδιοκτήτες παλαιός ισόγειας οικίας με υπόγειο, 


αγνώστου ιδιοκτησίας, που βρίσκεται επί της Μήδειας, 
αρ.39, στη συνοικία Πεντακόσια, στην Καβάλα, να λά¬ 
βουν γνώση της με αρ. πρωτ. 5505/22-6-11 έκθεσης επι¬ 
κινδύνου 13/11 που συντάχθηκε για το παραπάνω κτίσμα 
από υπάλληλο της Δ/νσης Πολεοδομίας Καβάλας. 

Ο Προϊστάμενος Διεύθυνσης 
ΑΝΑΣΤΑΣΙΟΣ ΒΟΓΙΑΤΖΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













